# Görkem Yeltan

Görkem Yeltan (Nazilli, Aydın, 17 de gener de 1977) és una actriu, escriptora, i des de 2015, directora de cinema turca. També és guionista, productora cinematògrafica i ha participat com a membre del jurat de diversos festivals internacionals.

## Carrera

Estudià a la Facultat de Lletres de la Universitat d'Istanbul, i posteriorment es graduà al Departament de Teatre del Conservatori Estatal de la Universitat d'Istanbul el 1999.
S'inicia en la carrera interpretativa en sèries de TV. Com a actriu ha intervingut en més de quinze pel·lícules des de 1993, entre les quals Uzak İhtimal, Güneşin Oğlu i Sıfır Dediğimde. També actua en el teatre, en el qual s'inicià l'any 1993 mentre estudiava; i ha recorregut diferents escenaris, entre els quals el Teatre Ali Poyrazoğlu, el Teatre Istanbul, el Teatre municipal de Bakırköy o de Nazili.
Com a directora cinematogràfica va debutar el 2015 amb la pel·lícula Yemekteydim ve Karar Verdim (Estàvem dinant i em vaig decidir), protagonitzada per l'actriu Arzu Okay. El seu segon llargmetratge, Bağcık (Cordons), és de 2019.
Com a escriptora començà a publicar el 2001 i és autora d'una vintena de llibres infantils, mentre que també escriu articles sobre literatura infantil en dos diaris diferents: Radikal Kitap i Taraf Kitap.
Yeltan també ha estat guionista de diverses pel·lícules, com ara Uzak İhtimal, i guionista i productora de Dört Köşeli Üçgen (2018), de Mehmet Güreli.

## Filmografia com a actriu

* Seni Seviyorum Adamım - 2014
* Uzak İhtimal - 2009
* Güneşin Oğlu- 2008
* Gölge - 2008
* Sıfır Dediğimde - 2007
* Pulpa - 2006
* Miras - 2006

## Filmografia com a directora

* Yemekteydim ve Karar Verdim (Estàvem dinant i em vaig decidir), 2015
* Bağcık (Cordons), 2019

## Sèries de TV

* Küçük Hanımefendi - 2011-2012
* Kayıp Aranıyor - 2011
* Ey Aşk Nerdesin - 2009
* Aşk Yakar - 2008
* Şölen - 2007
* Davetsiz Misafir - 2005
* En İyi Arkadaşım - 2004
* Sil Baştan - 2004
* Biz Size Aşık Olduk - 2002
* Canım Kocacığım - 2002
* İnsanlık Hali - 2000
* Yılan Hikayesi - 1999
* Yüzleşme - 1999
* Komşu Komşu - 1997
* Ruhsar - 1997
* Kara Melek - 1997
* Foksi Show - 1994
* Süper Baba - 1993

## Premis

Ha estat premiada al 16è i 18è Festival Cinematogràfic Altın Koza per la seva interpretació en les pel·lícules Uzak İhtimal, el 2009, i Eylül, el 2011.
També va ser premiada com a coguionista pel film Uzak İhtimal, que obtingué el premi a la millor pel·lícula al 28è Festival de Cinema d'Istanbul i al Festival Internacional de Cinema de Rotterdam.

## Referències

* ↑ «Görkem Yeltan» (en turc). Sinema Türk. [Consulta: 13 novembre 2021].
* 1 2 Akpinar, Esra. «Görkem Yeltan» (en turc). Türk Edebiyatı İsimler Sözlüğü (Diccionari de noms de la literatura turca). Ministeri de Cultura i Turisme i Universitat Ahmet Yesevi, 21-11-2019. [Consulta: 13 novembre 2021].
* 1 2 3 4 Alpan, Mina. «Entrevista a Görkem Yeltan» (en turc). Gazete Sanat. Diari Independent de Cultura i Art, 25-05-2019. [Consulta: 13 novembre 2021].
* 1 2 «Görkem Yeltan» (en turc). Kitapyurdu.com. [Consulta: 13 novembre 2021].
* 1 2 3 «Görkem Yeltan kimdir» (en turc). Biyografi.net.tr. [Consulta: 13 novembre 2021].
* ↑ «Türkiye'de ilk kez bir kadın yönetmen su altında hem film yönetti hem de oynadı» (en turc). Sabah, 17-08-2015. [Consulta: 13 novembre 2021].
* ↑ «Görkem Yeltan» (en anglès). Agència Literària Kalem. Arxivat de l'original el 2021-11-13. [Consulta: 13 novembre 2021].

## Enllaços externs

* Görkem Yeltan a IMDb